అనిల్ కుమార్ బాజ్‌పాయ్

అనిల్ కుమార్ బాజ్‌పాయ్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు గాంధీనగర్ శాసనసభ నియోజకవర్గం నుండి రెండుసార్లు ఎమ్మెల్యేగాఎన్నికయ్యాడు.

రాజకీయ జీవితం
అనిల్ కుమార్ బాజ్‌పాయ్ ఆమ్ ఆద్మీ పార్టీ ద్వారా రాజకీయాల్లోకి వచ్చి 2013 ఢిల్లీ శాసనసభ ఎన్నికలలో గాంధీనగర్ శాసనసభ నియోజకవర్గం నుండి ఆమ్ ఆద్మీ పార్టీ అభ్యర్థిగా పోటీ చేసి మూడోస్థానంలో నిలిచాడు. ఆయన 2015 శాసనసభ ఎన్నికలలో ఆమ్ ఆద్మీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జితేందర్ పై 7,482 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.   

అనిల్ కుమార్ బాజ్‌పాయ్ అనంతరం భారతీయ జనతా పార్టీలో చేరి 2020 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆమ్ ఆద్మీ పార్టీ అభ్యర్థి నవీన్ చౌదరిపై 6,079 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.   

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు